Ummelkaivainas emirāts
Ummelkaivainas emirāts (arābu: إمارة أم القيوين, Imārat Umm al-Qaiwain) ir viens no Apvienoto Arābu Emirātu septiņiem emirātiem. Tas atrodas valsts austrumu daļā. Emirātu ziemeļos apskalo Persijas līcis. Emirāts robežojas ar Rāselhaimas emirātu austrumos un ar Šārdžas emirātu dienvidos un rietumos. Emirāta kopējā platība ir 755 km², 2015. gadā emirātā dzīvoja aptuveni 73 tūkstoši iedzīvotāju. Tā administratīvais centrs un lielākā pilsēta ir Ummelkaivaina.